《醉醒》
元代·方回

酒所春归暮，醒时已五更。
被惊横盖短，灯喜再挑明。
小雨余残滴，群蛙动暖声。
故园花正好，谁料客湓城。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。